《采莲曲》
金朝·李龏

西风引袂凉云起，鸳桨扶船浮绿水。露沁花脂茜粉香，满柄蜂芒刺葱指。

红绡半妥金钏明，堤上玉郎窥唱声。湘中暮雨欢期失，各自东西空目成。

船荡波心烟漠漠，归路花从唱边落。绿艳红妖江水深，水底灵均应不觉。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。